Bryn skole



 Oslo, 11.04.2025

Velkommen til førskoledag på Bryn skole!

Kjære skolestarter,

Nå er det bare noen måneder til du skal begynne i første klasse på Bryn skole. Vi håper du gleder deg til det, for det gjør vi! Her på Bryn skole kommer du til å lære mye og få mange gode venner.

Vi vil gjerne møte deg før sommerferien, så derfor inviterer vi til en kort

**førskoledag onsdag 28.05.24** **kl.9.00-11.30 – ta med mat og drikke**

(Dette er ikke i regi av barnehagen. De vil ikke være til stede)

Da vil du få treffe noen av lærerne som skal være på trinnet og noen fra ledelsen.

Vi ønsker å vite om du kan komme eller ikke. Be mamma eller pappa sende en e-post til christin.sagvolden@osloskolen.no om dette **innen 14.mai.**

 Håper flest mulig kan komme!

Hilsen oss på Bryn skole

Brev til foresatte på neste side

Kjære foresatte

Elevene vil bli ønsket velkommen og ropt opp, for så å bli med en lærer inn i klasserommet (uten at dere foreldre skal være der dersom det ikke er særs nødvendig. Vi kommer heller og henter dere ved behov). Det er fint om barnet forberedes på dette, slik at det ikke kommer brått på.

Elevene skal ha en "skoletime" før de spiser mat sammen. Ta derfor med matpakke og drikke denne dagen. Bilder av barna ved pulten sparer vi til første skoledag, men man kan selvsagt ta bilder ute i skolegården. Husk at det ikke er lov til å legge ut bilder av andres barn digitalt. Mens barna har sin skoletime, kan foresatte treffes på personalrommet og bli bedre kjent (om man velger å gå hjem e.l. ber vi om at man ikke går via nedre skolegård eller forbi klasserommene).

Vi minner samtidig om at alle som skal ha **plass på Aktivitetsskolen (AKS) må søke før 19.06**. Du søker ved å gå inn på Oslo kommunes nettsider og logge deg inn med eksempelvis bankID e.l. Trenger dere hjelp til å søke, ta kontakt med Janne Aas, leder for AKS, tlf. 47976531.

Har dere spørsmål, ring gjerne sosiallærer Christin S. Sagvolden, tlf.48 99 96 91, inspektør Ingunn Husmoen tlf. 99101543 eller kontoret på tlf. 23 05 46 10.

**Første skoledag er 18. august 2025.**

**Første klasse begynner da kl. 10.00.**

**AKS er åpen fra 4. august 2024.**

**Vi vil invitere til et foreldremøte tidlig i høst -Foreløpig dato: 3.september kl.18.00**



Mvh.

Cecilie Raddum Petter Furvann Ingunn Husmoen Janne Aas Christin Sagvolden

rektor assisterende rektor inspektør 1+3.trinn AKS-leder sosiallærer

 trinnleder 4-7.trinn